
           Bucureşti, 6 martie 2018 

                    Nr. 4c-26/149/2017

BIROUL PERMANENT

AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru modificarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea comercializării, înmatriculării sau înregistrării acestora în România, transmis Comisiei pentru transporturi și infrastructură pentru dezbatere şi avizare pe fond, cu adresa nr. PLx.330/2017 din 10 octombrie 2017.

PREŞEDINTE,

Lucian Nicolae Bode

   Bucureşti, 6 martie 2018 

                   





 Nr. 4c-26/149/2017

PLx.330/2017

R A P O R T   

 asupra proiectului de Lege pentru modificarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea comercializării, înmatriculării sau înregistrării acestora în România

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege pentru modificarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea comercializării, înmatriculării sau înregistrării acestora în România, transmis cu adresa nr. PLx.330/2017  din 10 octombrie 2017, înregistrat cu nr.4c-26/149/2017 din 11 octombrie 2017.
Potrivit prevederilor art.75 din Constituţia României, Camera Deputaţilor este Camera Decizională.

Proiectul de Lege a fost adoptat de Senat în ședința din 4 octombrie 2017.

La întocmirea prezentului raport Comisia a avut în vedere:

· avizul favorabil al Consiliului Legislativ nr.492/28.06.2017;

· avizul favorabil cu amendamente al Comisiei de industrii și servicii, nr. 4c-3/467/2017.

Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de Lege în şedinţa din 6 martie 2018.

              La lucrările comisiei au fost prezenţi 19 deputaţi, din totalul de 19 membri ai Comisiei.

    Proiectul de Lege are ca obiect de reglementare modificarea Ordonanţei Guvernului nr.78/2000, principalele intervenţii legislative vizând eliminarea obligativităţii prezentării de către client a avizului autorităţii competente care a efectuat înmatricularea sau înregistrarea vehiculului, completarea situaţiilor de emitere a unui duplicat pentru toate cazurile în care la înstrăinarea vehiculului ultimul proprietar nu transmite dobânditorului cartea de identitate a vehiculului, eliminarea obligativităţii publicării în Monitorul Oficial a pierderii, furtului sau distrugerii cărţii de identitate a vehiculului.
       La dezbaterile comisiei au participat, în calitate de invitaţi, reprezentanți ai Ministerului Transporturilor și ai Registrului Auto Român.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât,cu unanimitate de voturi, adoptarea  proiectului de Lege pentru modificarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea comercializării, înmatriculării sau înregistrării acestora în România, cu amendamentele admise, prevăzute în anexa care face parte integrantă din prezentul raport.
În raport de obiectul şi conţinutul său, proiectul de Lege face parte din categoria legilor ordinare.
                     PREŞEDINTE,                                      




  SECRETAR,

                   Lucian Nicolae Bode                                       



Marius Bodea
Consilier parlamentar, Iulia Ioana Mircea
                                                                                          









Anexă

A M E N D A M E N T E     ADMISE 

la proiectul de Lege pentru modificarea Ordonanţei Guvernului nr.78/2000 privind omologarea, eliberarea cărţii de identitate şi certificarea autenticităţii vehiculelor rutiere în vederea comercializării, înmatriculării sau înregistrării acestora în România
	Nr

crt.
	Text OG nr.78/2000, cu modificările și completările ulterioare
	Text proiect de lege adoptat de Senat
	Text propus

(autorul amendamentelor)
	Observații 

	0
	1
	2
	3
	4

	1
	
	Titlul legii

L E G E 

pentru modificarea Ordonanței Guvernului nr.78/2000 privind omologarea, eliberarea cărții de identitate și certificarea autenticității vehiculelor rutiere în vederea comercializării,înmatriculării sau înregistrării acestora în România
	Nemodificat
	

	2
	
	Art. I. – Ordonanța Guvernului nr.78/2000 privind omologarea, eliberarea cărții de identitate și certificarea autenticității vehiculelor rutiere în vederea comercializării, înmatriculării sau înregistrării acestora în România, publicată în Monitorul Oficial al României, Partea I, nr.412 din 30 august 2000, aprobată cu modificări și completări prin Legea nr. 230/2003, cu modificările și completările ulterioare, se modifică după cum urmează:
	Art. I - Ordonanța Guvernului nr.78/2000 privind omologarea, eliberarea cărții de identitate și certificarea autenticității vehiculelor rutiere în vederea comercializării, înmatriculării sau înregistrării acestora în România, publicată în Monitorul Oficial al României, Partea I,nr.412 din 30 august 2000, aprobată cu modificări și completări prin Legea nr. 230/2003, cu modificările și completările ulterioare, se modifică și se completează după cum urmează:

Autor: Comisia pentru industrii și servicii
	Conform normelor de tehnică legislativă




	0
	1
	2
	3
	4

	3.
	Art. 161 – (1) În cazul pierderii, furtului sau distrugerii cărții de identitate a vehiculului, R.A.R. poate emite un duplicat al cărții de identitate, cu avizul autorității competente care a efectuat înmatricularea sau înregistrarea, după caz.
(2) De asemenea, R.A.R. poate emite un duplicat al cărții de identitate în cazul refuzului de predare a cărții de identitate constatat de executorul judecătoresc cu ocazia executării silite.
	1. Articolul 161 va avea următorul cuprins:

“Art. 161- (1) În cazul pierderii, furtului sau al distrugerii cărții de identitate a vehiculului ori al nerespectării dispozițiilor art.10 alin (5), RAR poate emite un dublicat al cărții de identitate a vehiculului, după identificarea vehiculului.

(2) Procedura de eliberare a duplicatului cărții de identitate a vehiculului, în situațiile prevăzute la alin. (1), precum și documentele necesare, se stabilesc prin ordin al ministrului transporturilor.”

	1. Articolul 161 va avea următorul cuprins:
(1) Nemodificat

(2) Nemodificat

(3) Pentru emiterea de către R.A.R. a unui duplicat al cărții de identitate a vehiculului, nu este necesară publicarea pierderii, furtului sau distrugerii acesteia în Monitorul Oficial al României, Partea III.”
Autor: Comisia pentru industrii și servicii

	

	4.
	Art. 162 – Pierderea, furtul sau distrugerea cărții de identitate a vehiculului se publică în Monitorul Oficial al României, Partea a III-a.


	2. Articolul 162 se abrogă.
	Nemodificat
	

	5.
	
	Art. II – În termen de 60 de zile de la data intrării în vigoare a prezentei legi, Ministrul Transporturilor va actualiza Reglementările privind omologarea individuală, eliberarea cărții de identitate și certificarea autenticității vehiculelor – RNTR 7, aprobate prin Ordinul ministrului transporturilor, construcțiilor și turismului nr.2132/2005, publicat în Monitorul Oficial al României, Partea I, nr.1160 din 21 decembrie 2005, cu modificările și completările ulterioare.


	Nemodificat
	

	6.
	
	Art. III – Prezenta lege intră în vigoare la 60 de zile de la data publicării în Monitorul Oficial al României, Partea I.


	Nemodificat 

